Ababaka ba parliament abakyala abegattira mu kibiina kya Uganda Women Parliamentary Association, basiimye Nnaabagereka Sylivia Nagginda, olwa kawefube gwataddemu entakera okusitula omutindo gw’abakyala n’omwana omuwala mu Uganda ng’ayita munteekateeka ezenjawulo.
Ababaka bano nga bakulembeddwamu eyaliko omubaka wa Uganda era sipiika mu parliament ya East Africa, Margret Zziwa, bakwasizza Nabagereka engule emusiima olwa kawefube ono.
Omukolo gubadde mu Bulange e Mengo.
Nabagereka akinoganyiza nti tagenda kussa mukono munteekateeka zonna ez’okusitula omutindo gw’omwana omuwala era nasaba abantu ebenjawulo abalina obusobozi okumukwatirako mu mulimu guno.
Margret Zziwa, ku lwa babaka banne yebazizza Nabagereka olw’enteekateeka z’akoze omuli ekisakaate, enteekateeka ez’ebyobulamu n’ebirala era neyeyama nti ababaka betegefu omukwasizako.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn taq_Latn